Belenas (Lisabona)

Belenas () – Portugalijos sostinės Lisabonos miesto dalis ir administracinė parapija. Yra pačiuose miesto vakaruose, tarp Težo estuarijos, Ažudos dalies ir Lisabonos priemiesčio Alžešo.

Iki XV a. tai buvo kaimiška vietovė, kurioje kūrėsi žemdirbiai ir žvejai. Su Lisabona Beleną jungė Alkantaros tiltas. Vietovė pradėta vystyti XV a. viduryje, kai Henrikas Jūrininkas čia pastatė Švč. Marijos bažnyčią ir fontaną,Portugal. Arquivo Histórico Militar (1986). Boletim do Arquivo Histórico Militar. p. 15.  o labiausiai išaugo Manuelio I laikais. Jam valdant 1459 m. pastatytas Šv. Jeronimo vienuolynas, o vietovei prigijo Santa Marija de Beleno (Santa Maria de Belém) pavadinimas. Šis vienuolynas buvo svarbus plečiantis jūrinei Portugalijos imperijai – jame prieš keliones melsdavosi jūrininkai, čia laidoti šalies monarchai.Senos, Nuno (2003). „A Coroa e a Igreja na Lisboa de Quinhentos“. Lusitania Sacra. pp. 97–117. XVII a. pab., valdant Petrui II čia pastatytas Beleno bokštas, kūrėsi kilmingųjų vilos. Dar labiau Belenas išaugo po 1755 m. žemės drebėjimo, nes nuo jo mažai nukentėjo, ir čia ėmė keltis žmonės, netoliese įrengtas Ažudos karališkasis palapinių miestelis (vėliau rūmai). XIX a. Belene imta vystyti pramonė (veikė odų raugyklos, metalo štampavimo gamyklos, gamintas stiklas, keramika, tekstilės gaminiai, virvės), statyti dokai. Belenas smarkiai perstatytas XX a. vid., ruošiantis 1940 m. Pasaulinei parodai, ir vėliau pertvarkant pakrantę į turistinę zoną. Belenas kurtas kaip erdvė, atspindinti jūrinės portugalų valstybės mitologiją.Maria Paula Diogo, Ana Simões. „Science, Technology and Medicine in the Making of Lisbon (1840–1940)“, Brill: 2022.

Dabar Belene persipynę senieji pastatai (vilos, vienuolynai, rūmai), modernistiniai kultūriniai objektai, žaliosios erdvės, didelės aikštės ir promenados. Belene veikia įvairių šalių ambasados, aukštoji karinė mokykla, yra dokai, keltų prieplauka. Pagrindiniai lankytini objektai: Šv. Jeronimo vienuolynas ir Beleno bokštas (pasaulio paveldo objektai), Atradėjų paminklas, tailandietiškas paviljonas (Tajų salė), Beleno kultūros centras, Beleno rūmai (Portugalijos prezidento rezidencija), Meno, architektūros ir technologijų muziejus, elektros muziejus (buvusi Težo elektrinė), Alfonso de Albukerkės aikštė ir paminklas, Beleno švyturys, botanikos sodas.The Belem district of Lisbon, lisbonlisboaportugal.com Belene yra Reštelo stadionas, kuriame rungtyniauja „CF Os Belenenses“ futbolo klubas.

 Šaltiniai 

Kategorija:Lisabonos dalys